


[bookmark: LW_BM_COVERPAGE]





EL			EL
EL			EL
[bookmark: _GoBack]ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για την άσκηση της εξουσιοδότησης που έχει ανατεθεί στην Επιτροπή σύμφωνα με την οδηγία 2008/105/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με πρότυπα ποιότητας περιβάλλοντος στον τομέα της πολιτικής των υδάτων 
1. ΕΙΣΑΓΩΓΗ 

Η οδηγία 2008/105/ΕΚ του Ευρωπαϊκού Κοινοβουλίου και του Συμβουλίου[footnoteRef:1] σχετικά με πρότυπα ποιότητας περιβάλλοντος στον τομέα της πολιτικής των υδάτων, όπως τροποποιήθηκε από την οδηγία 2013/39/ΕΕ[footnoteRef:2], καθορίζει πρότυπα ποιότητας περιβάλλοντος για τις ουσίες προτεραιότητας που προσδιορίζονται στο πλαίσιο της οδηγίας-πλαίσιο για τα ύδατα (2000/60/ΕΚ)[footnoteRef:3] ως ουσίες που παρουσιάζουν σημαντικό κίνδυνο σε επίπεδο ΕΕ για τα υδάτινα οικοσυστήματα ή μέσω αυτών. Η οδηγία 2008/105/ΕΚ είναι «θυγατρική» της οδηγίας-πλαισίου για τα ύδατα, η οποία επιδιώκει την προστασία, την αποκατάσταση και τη βελτίωση της κατάστασης των υδάτινων οικοσυστημάτων. [1:  ΕΕ L 348 της 24.12.2008, σ. 84]  [2:  ΕΕ L 226 της 24.8.2013, σ. 1]  [3:  ΕΕ L 327 της 22.12.2000, σ. 1] 


Η οδηγία 2008/105/ΕΚ (όπως τροποποιήθηκε) εξουσιοδοτεί την Επιτροπή να εκδίδει κατ’ εξουσιοδότηση πράξεις για την προσαρμογή στις επιστημονικές ή τεχνικές εξελίξεις των προδιαγραφών του σημείου 3 του μέρους Β του παραρτήματος Ι της οδηγίας, δηλ. προδιαγραφές όσον αφορά το τμήμα σχετικά με το νερό[footnoteRef:4] στο οποίο εφαρμόζονται τα ποιοτικά περιβαλλοντικά πρότυπα του νερού, και οι παράγοντες που μπορούν να λαμβάνονται υπόψη κατά την αξιολόγηση της συμμόρφωσης προς τα πρότυπα ποιότητας περιβάλλοντος για τα μέταλλα.  [4:  Δηλαδή το συνολικό δείγμα νερού ή το διαλυμένο τμήμα.] 

2. ΝΟΜΙΚΗ ΒΑΣΗ 
[bookmark: _Hlk191309594]Η υποβολή της παρούσας έκθεσης απαιτείται βάσει του άρθρου 9α παράγραφος 2 της οδηγίας 2008/105/ΕΚ, όπως τροποποιήθηκε από την οδηγία 2013/39/ΕΕ. Σύμφωνα με την εν λόγω διάταξη, η εξουσία να εκδίδει κατ’ εξουσιοδότηση πράξεις που αναφέρεται στο άρθρο 3 παράγραφος 8 ανατίθεται στην Επιτροπή για περίοδο έξι ετών από τις 13 Σεπτεμβρίου 2013, και η Επιτροπή οφείλει να συντάξει έκθεση σχετικά με την εξουσιοδότηση το αργότερο εννέα μήνες πριν από τη λήξη της περιόδου των έξι ετών. Η εξουσιοδότηση ανανεώνεται αυτομάτως για περιόδους ίδιας διάρκειας, εκτός αν το Ευρωπαϊκό Κοινοβούλιο ή το Συμβούλιο αντιταχθούν σε μια τέτοια ανανέωση σύμφωνα με το άρθρο 9α. 
3. ΑΣΚΗΣΗ ΤΗΣ ΕΞΟΥΣΙΟΔΟΤΗΣΗΣ 
Στις 17 Δεκεμβρίου 2018 η Επιτροπή εξέδωσε πρώτη έκθεση προς το Ευρωπαϊκό Κοινοβούλιο και το Συμβούλιο[footnoteRef:5], στην οποία εξηγούσε ότι η εξουσιοδότηση δεν είχε χρησιμοποιηθεί.  [5:  COM(2018) 847 final] 

 
Για τις επιστημονικές και τεχνολογικές εξελίξεις που έχουν σημειωθεί έκτοτε δεν έχει ακόμη απαιτηθεί περαιτέρω προσαρμογή του σημείου 3 του μέρους Β του παραρτήματος Ι και, ως εκ τούτου, η Επιτροπή δεν έκανε χρήση της εξουσίας που της έχει ανατεθεί κατά την τρέχουσα περίοδο αναφοράς. Ωστόσο, μπορεί να είναι αναγκαίο να χρησιμοποιηθεί η εξουσιοδότηση στο μέλλον, καθώς μάλιστα η ανάγκη να ληφθούν υπόψη οι σχετικές επιστημονικές ή τεχνικές εξελίξεις μπορεί να μην συμπίπτει με το χρονοδιάγραμμα άλλων πιθανών μελλοντικών τροποποιήσεων της οδηγίας.
4. ΣΥΜΠΕΡΑΣΜΑ 

Η Επιτροπή δεν έχει ασκήσει τις κατ’ εξουσιοδότηση εξουσίες που της έχουν ανατεθεί βάσει της οδηγίας 2008/105/ΕΚ, αλλά μπορεί να χρειαστεί να το πράξει στο μέλλον. Η Επιτροπή καλεί το Ευρωπαϊκό Κοινοβούλιο και το Συμβούλιο να λάβουν γνώση της παρούσας έκθεσης.

